CELEX: 32014R1090
Language: et
Date: 2014-10-16 00:00:00
Title: Komisjoni rakendusmäärus (EL) nr 1090/2014, 16. oktoober 2014 , millega kiidetakse heaks olemasoleva toimeaine permetriini kasutamine tooteliikidesse 8 ja 18 kuuluvates biotsiidides  EMPs kohaldatav tekst

17.10.2014   
            
            
               ET
            
            
               Euroopa Liidu Teataja
            
            
               L 299/10
            
         KOMISJONI RAKENDUSMÄÄRUS (EL) nr 1090/2014,
   16. oktoober 2014,
   millega kiidetakse heaks olemasoleva toimeaine permetriini kasutamine tooteliikidesse 8 ja 18 kuuluvates biotsiidides
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. mai 2012. aasta määrust (EL) nr 528/2012, milles käsitletakse biotsiidide turul kättesaadavaks tegemist ja kasutamist, (1) eriti selle artikli 89 lõike 1 kolmandat lõiku,
   ning arvestades järgmist:
   
               (1)
            
            
               Komisjoni määrusega (EÜ) nr 1451/2007 (2) on kehtestatud selliste toimeainete nimekiri, mida on vaja hinnata, pidades silmas nende võimalikku kandmist Euroopa Parlamendi ja nõukogu direktiivi 98/8/EÜ (3) I, IA või IB lisasse. Permetriin kuulub kõnealusesse nimekirja.
            
         
               (2)
            
            
               Permetriini on hinnatud vastavalt määruse (EL) nr 528/2012 artikli 90 lõikele 2 kasutamiseks tooteliiki 8 (puidukonservandid) ning tooteliiki 18 (insektitsiidid, akaritsiidid ja muud lülijalgsete tõrjeks kasutatavad tooted) kuuluvates biotsiidides, nagu on määratletud määruse (EL) nr 528/2012 V lisas.
            
         
               (3)
            
            
               Hindavaks pädevaks asutuseks määratud Iirimaa esitas 7. detsembril 2010 komisjonile hindamisaruanded ja soovitused kooskõlas määruse (EÜ) nr 1451/2007 artikli 14 lõigetega 4 ja 6.
            
         
               (4)
            
            
               8. aprillil 2014 sõnastati biotsiidikomitees toimeainet hinnanud pädeva asutuse järeldusi arvesse võttes Euroopa Kemikaaliameti arvamus.
            
         
               (5)
            
            
               Kõnealuse arvamuse kohaselt vastavad biotsiidid, mida kasutatakse tooteliikidesse 8 ja 18 kuuluvate toodetena ja mis sisaldavad permetriini, eeldatavasti direktiivi 98/8/EÜ artiklis 5 sätestatud nõuetele, kui on täidetud teatavad kasutust reguleerivad nõuded ja tingimused.
            
         
               (6)
            
            
               Seepärast on asjakohane kiita heaks permetriini kasutamine tooteliikidesse 8 ja 18 kuuluvates biotsiidides, kui on täidetud teatavad nõuded ja tingimused.
            
         
               (7)
            
            
               Kuna hindamine ei hõlmanud nanomaterjale, ei tohiks heakskiitmine määruse (EL) nr 528/2012 artikli 4 lõike 4 kohaselt hõlmata kõnealuseid materjale.
            
         
               (8)
            
            
               Enne toimeaine heakskiitmist tuleks ette näha mõistlik ajavahemik, et huvitatud isikud saaksid vastavalt vajadusele valmistuda kaasnevate uute nõuete täitmiseks.
            
         
               (9)
            
            
               Käesoleva määrusega ette nähtud meetmed on kooskõlas alalise biotsiidide komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Permetriin kiidetakse heaks toimeainena, mida kasutatakse tooteliikidesse 8 ja 18 kuuluvates biotsiidides kooskõlas lisas esitatud nõuete ja tingimustega.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 16. oktoober 2014
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 167, 27.6.2012, lk 1.
   
      (2)  Komisjoni määrus (EÜ) nr 1451/2007, 4. detsember 2007, Euroopa Parlamendi ja nõukogu biotsiidide turuleviimist käsitleva direktiivi 98/8/EÜ artikli 16 lõikes 2 osutatud kümneaastase tööprogrammi teise etapi kohta (ELT L 325, 11.12.2007, lk 3).
   
      (3)  Euroopa Parlamendi ja nõukogu direktiiv 98/8/EÜ, 16. veebruar 1998, mis käsitleb biotsiidide turuleviimist (EÜT L 123, 24.4.1998, lk 1).
   
      LISA
      
                  Tavanimetus
               
               
                  IUPACi nimetus
                  Identifitseerimisnumbrid
               
               
                  Toimeaine minimaalne puhtusaste (1)
                  
               
               
                  Heakskiitmise kuupäev
               
               
                  Heakskiitmise lõppkuupäev
               
               
                  Tooteliik
               
               
                  Eritingimused (2)
                  
               
            
                  Permetriin
               
               
                  IUPACi nimetus:
                  3-fenoksübensüül-(1RS,3RS;1RS,3SR)-3-(2,2-diklorovinüül)-2,2-dimetüültsüklopropaankarboksülaat
                  EÜ nr: 258-067-9
                  CASi nr: 52645-53-1
                  
                     cis:trans-isomeeride suhe on 25:75.
               
               
                  930 g/kg
               
               
                  1. mai 2016
               
               
                  30. aprill 2026
               
               
                  8
               
               
                  Toote hindamisel pööratakse eritähelepanu loataotlusega hõlmatud kasutusviisidega seotud kokkupuutele, riskidele ja tõhususele, mida ELi tasandil ei ole toimeaine riskide hindamisel käsitletud.
                  Biotsiidide puhul antakse load järgmistel tingimustel:
                  
                              1)
                           
                           
                              tööstusliku või kutselise kasutaja jaoks kehtestatakse ohutu kasutamise kord ja asjakohased korralduslikud meetmed. Juhul, kui muude vahenditega ei ole kokkupuudet võimalik lubatud tasemeni vähendada, kasutatakse toodete kasutamisel sobivaid isikukaitsevahendeid;
                           
                        
                              2)
                           
                           
                              võetakse vajalikud riskivähendamismeetmed, et kaitsta pinnast ja veekeskkonda. Eelkõige: loa saanud toodete etikettidele või ohutuskaartidele, kui need on ette nähtud, märgitakse, et tööstuslik kasutamine peab toimuma laialivoolamisvastaste vahenditega varustatud maa-alal või kõval mitteläbilaskval alusel, millelt äravool on takistatud, ja et värskelt töödeldud puit ladustatakse pärast töötlemist varikatuse all ja/või mitteläbilaskval kõval alusel, et vältida toimeaine otsest sattumist pinnasesse või vette, ning et toote kasutamisel tekkinud jäägid kogutakse kokku taaskasutamiseks või kõrvaldamiseks;
                           
                        
                              3)
                           
                           
                              luba ei anta sellise puidu töötlemiseks, mida hoitakse välistingimustes, kui ei ole esitatud andmeid, mis tõendavad, et asjaomane toode vastab määruse (EL) nr 528/2012 artikli 19 ja VI lisa nõuetele, vajaduse korral pärast riskivähendamismeetmete võtmist;
                           
                        
                              4)
                           
                           
                              tooteid ei ole lubatud kasutada vee lähedal või kohal asuvate välisehitiste töötlemiseks ega sellise puidu töötlemiseks, mida kasutatakse välistingimustes vee lähedal või kohal, v.a juhul, kui esitatakse andmed, millega tõendatakse, et toode ei põhjusta vastuvõetamatuid riske, vajaduse korral pärast asjakohaste riskivähendamismeetmete võtmist.
                           
                        Töödeldud toodete puhul kehtivad järgmised tingimused: kui töödeldud toodet on töödeldud permetriiniga või sellesse on tahtlikult lisatud permetriini ning kui on võimalik naha kokkupuude permetriiniga ja kui toote tavatingimustes kasutamise korral võib seda eralduda, tagab toote turulelaskmise eest vastutav isik, et märgistus sisaldab teavet naha sensibiliseerimise riski kohta ja määruse (EL) nr 528/2012 artikli 58 lõike 3 teises lõigus osutatud teavet.
               
            
                  18
               
               
                  Toote hindamisel pööratakse eritähelepanu loataotlusega hõlmatud kasutusviisidega seotud kokkupuutele, riskidele ja tõhususele, mida ELi tasandil ei ole toimeaine riskide hindamisel käsitletud.
                  Biotsiidide puhul antakse load järgmistel tingimustel:
                  
                              1)
                           
                           
                              tööstusliku või kutselise kasutaja jaoks kehtestatakse ohutu kasutamise kord ja asjakohased korralduslikud meetmed. Juhul, kui muude vahenditega ei ole võimalik kokkupuudet lubatud tasemeni vähendada, kasutatakse toodete kasutamisel sobivaid isikukaitsevahendeid;
                           
                        
                              2)
                           
                           
                              võetakse vajalikud riskivähendamismeetmed, et kaitsta pinnast ja veekeskkonda. Loa saanud toodete etikettidele või ohutuskaartidele, kui need on ette nähtud, märgitakse nõutavad meetmed. Eelkõige toodete puhul, mida on lubatud kanda tekstiilkiududele ja muudele materjalidele, et hoida kontrolli all putukate tekitatavat kahju, märgitakse, et värskelt töödeldud kiudu ja muid asjakohaseid materjale tuleb säilitada nii, et vältida toote otsest sattumist pinnasesse või vette, ning et kõik toote kasutamise jäägid tuleb kokku koguda taaskasutamiseks või kõrvaldamiseks.
                           
                        Töödeldud toodete puhul kehtivad järgmised tingimused:
                  kui töödeldud toodet on töödeldud permetriiniga või sellesse on tahtlikult lisatud permetriini ning kui on võimalik naha kokkupuude permetriiniga ja kui toote tavatingimustes kasutamise korral võib seda eralduda, tagab toote turulelaskmise eest vastutav isik, et märgistus sisaldab teavet naha sensibiliseerimise ohu kohta ja määruse (EL) nr 528/2012 artikli 58 lõike 3 teises lõigus osutatud teavet.
               
            
         (1)  Selles veerus osutatud puhtusaste oli selle toimeaine minimaalne puhtusaste, mida kasutati määruse (EL) nr 528/2012 artikli 8 kohasel hindamisel. Turule lastud tootes oleva toimeaine puhtusaste võib olla samasugune või erinev, kui on tõendatud, et selline toimeaine on tehniliselt samaväärne hinnatud toimeainega.
      
         (2)  Määruse (EL) nr 528/2012 VI lisas sätestatud ühtsete põhimõtete rakendamiseks vajalike hindamisaruannete sisu ja järeldused on kättesaadavad komisjoni veebisaidil http://ec.europa.eu/environment/chemicals/biocides/index_en.htm.